สวัสดีค่ะ อยากจะถามว่าเล็บมีเเถบสีที่บริเวณกลางนิ้วโป้งด้านซ้าย มีสีออกสีน้ำตาลเข้มจางๆหรือดำอ่อนจ่างๆ เป็นมานานเเล้วหลายปี ไม่มีอะไรเปลี่ยนเเปลงความเข้มอ่อนเท่าเดิมไม่มีการขยายขนาดขึ้นของเเถบเส้นสีเลยอยากถามว่าจะเป็นโรคหรืออะไรไหมคะ พอได้ไปอ่านหลายๆกระทู้มาเลยกังวลค่ะ
สวัสดีค่ะ เล็บที่เป็นรอยสีน้ำตาล อาจเกิดได้จาก1)เม็ดสีบริเวณใต้เล็บที่เข้มขึ้นเรียกว่า Linear melanonychia ซึ่งถือเป็นภาวะที่ปกติ2) เลือดออกใต้เล็บ ซึ่งสามารถเกิดจากการกระทบกระแทกที่เล็บ3) มะเร็งของเซลล์ที่สร้างเม็ดสีซึ่งอยู่ใต้เล็บ ชนิด Melanoma ซึ่งมักมีรอยโรคที่ขนาดใหญ่ขึ้นเรื่อยๆ ลักษณะไม่สมมาตร มีสีไม่สม่ำเสมอจากที่เล่ามา คิดว่าเป็นรอยโรคที่เป็นภาวะปกตินะคะ สามารถรอดูอาการก่อนได้นะคะหากรอยโรคขยายขอบเขตขึ้นเรื่อยๆ แนะนำไปพบแพทย์เฉพาะทางด้านผิวหนังเพื่อตรวจดูอาการ และรับการรักษาอย่างเหมาะสมนะคะ